CELEX: C2007/117/46
Language: et
Date: 2007-05-26 00:00:00
Title: Kohtuasi T-90/07 P: Belgia Kuningriigi 26. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007 . aasta otsuse peale kohtuasjas F-92/05, Genette vs . komisjon

26.5.2007   
            
            
               ET
            
            
               Euroopa Liidu Teataja
            
            
               C 117/29
            
         Belgia Kuningriigi 26. märtsil 2007 esitatud apellatsioonkaebus Euroopa Ühenduste Avaliku Teenistuse Kohtu 16. jaanuari 2007. aasta otsuse peale kohtuasjas F-92/05, Genette vs. komisjon
   (Kohtuasi T-90/07 P)
   (2007/C 117/46)
   Kohtumenetluse keel: prantsuse
   Pooled
   
      Hageja: Belgia Kuningriik (esindaja: L. Van den Broeck)
   
      Teised menetluspooled: Emmanuel Genette; Euroopa Ühenduste Komisjon
   Hageja nõuded
   
               —
            
            
               Tühistada Avaliku Teenistuse Kohtu 16. jaanuari 2007. aasta otsus kohtuasjas F-92/05.
            
         Väited ja peamised argumendid
   Avaliku Teenistuse Kohus rahuldas 16. jaanuari 2007. aasta kohtuotsusega F-92/05: Genette vs. komisjon Emmanuel Gennette'i hagi, milles paluti tühistada komisjoni 25. jaanuari 2005. aasta otsus, millega esiteks ei võimaldatud hagejal tagasi võtta 2001. aastal esitatud Belgias omandatud pensioniõiguste ülekandmise taotlust ning teiseks ei lubatud tal taotleda uut ülekandmist.
   Hagi põhjenduseks väidab Belgia Kuningriik, kes astus esimeses astmes menetlusse komisjoni nõuete toetuseks, et Avaliku Teenistuse Kohus ei ole pädev hindama Belgias omandatud pensioniõiguste ühenduse süsteemi ülekandmise taotluse tagasivõtmise taotluse vastuvõetavust lähtuvalt Belgia õigusest. Hageja hinnangul on Avaliku Teenistuse Kohus ületanud oma pädevust tehes otsuse nende Belgia siseriikliku õiguse sätete ulatuse kohta, mis olid antud asjas kohaldatavad.
   Teiseks väidab Belgia Kuningriik, et Avaliku Teenistuse Kohus on rikkunud ühenduse õigust ja eelkõige personalieeskirjade sätteid, kui ta hindas uue ülekandmistaotluse vastuvõetavust.
   Lisaks väidab Belgia Kuningriik, et Avaliku Teenistuse Kohus on rikkunud ühenduse õigust, kui ta ekslikult tõlgendas uue asjaolu esinemist, mille olemasolu ei tule tema arvates hinnata mitte lähtuvalt personalieeskirjade reformi jõustumisest, vaid lähtuvalt Belgia õiguse sätteist.
   Viimasena esitab Belgia Kuningriik õiguskindluse rikkumisest tuleneva väite.